Syö ihan normaalisti yövuoron alkamiseen saakka. Ennen yötä syö reilun kokoinen annos proteiinia ja kasviksia, ja kokeile kumpi sopii sinulle paremmin: hiilihydraatti- vai rasvapainotteinen ateria. Joillakin täysjyvävilja, riisi tai bataatti antaa paremman virkeyden ja jaksamisen kuin öljy, pähkinät tai avokado. Yövuoron aikana viileä, helposti sulava ja vähähiilarinen ateria toimii useimmilla hyvin: esimerkiksi ennalta tehty smoothie tai pieni salaatti proteiinilisällä. Testaile ja tee päätöksiä tulosten mukaan. Käytä apuna neljännen viikon työkaluja. Kun vuoro on loppunut ja haluat alkaa nukkua, syö hiilihydraattipitoinen ateria, joka sulaa nopeasti. Esimerkiksi kaurapuuro raejuustolla ja marjoilla toimii usein hyvin.